b'\n_START_ARTICLE_\nKaisa Juuso\n_START_SECTION_\nKoulutus ja ty\xc3\xb6ura\n_START_PARAGRAPH_\nJuuso suoritti filosofian kandidaatin tutkinnon k\xc3\xa4ytt\xc3\xa4ytymistieteiss\xc3\xa4 Tukholman yliopistossa 1986 ja  vakuutustutkinnon vuonna 1994. Juuso on ty\xc3\xb6skennellyt my\xc3\xb6s hoitoalalla. H\xc3\xa4n suoritti sairaanhoitajan ammattikorkeakoulututkinnon vuonna 2010._NEWLINE_Juuso on tehnyt suuren osan ty\xc3\xb6urastaan vakuutusalalla. H\xc3\xa4n ty\xc3\xb6skenteli vuosina 1989\xe2\x80\x931997 El\xc3\xa4kevakuutusosakeyhti\xc3\xb6 Veritaksen palveluksessa Turussa ja vuosina 1997\xe2\x80\x932004 L\xc3\xa4hivakuutuksen palveluksessa samassa kaupungissa.  Ennen kansanedustajuuttaan h\xc3\xa4n ty\xc3\xb6skenteli viimeksi kansainv\xc3\xa4lisen sairaanhoidon erityisasiantuntijana Ruotsissa, F\xc3\xb6rs\xc3\xa4kringskassanin kansainv\xc3\xa4lisess\xc3\xa4 yksik\xc3\xb6ss\xc3\xa4 Haaparannalla.\n_START_SECTION_\nPoliittinen toiminta\n_START_PARAGRAPH_\nJuuso on toiminut Tornion kaupunginvaltuutettuna vuodesta 2013 ja kaupunginhallituksen j\xc3\xa4senen\xc3\xa4 vuodesta 2017. H\xc3\xa4n on toiminut poliittisella urallaan my\xc3\xb6s muun muassa perussuomalaisten Lapin piirisihteerin\xc3\xa4 vuonna 2015 ja puoluehallituksen j\xc3\xa4senen\xc3\xa4 vuodesta 2018. _NEWLINE_Kansanedustajaksi h\xc3\xa4net valittiin vuonna 2019 puolueensa ainoana edustajana Lapista saatuaan 5\xc2\xa0767 \xc3\xa4\xc3\xa4nt\xc3\xa4, viidenneksi eniten kaikista vaalipiirin ehdokkaista.'